Det blir mellom 4 og 10 m høyt. Barken har fine furer. Bladene er enkle, helrandede, håndnervede og avrundede med hjerteformet basis. Blomstene sitter 2–8 sammen på eldre greiner eller på selve stammen (kauliflori). Blomstringen begynner før løvsprett i mars–mai. Blomstene er purpurrosa, mer sjeldent hvite. Begeret er klokkeformet med fem butte tenner og har en mørkere farge. Frukten er en brun, flat belg som er 5–10 cm lang og 1,3 cm bred. Den inneholder 4–10 brune frø som er 6 mm lange.